Fulvio Tomizza

**Fulvio Tomizza** (Umag, 1935. – Trst, 1999.), talijanski književnik.

## Život
Rođen 1935. u porodici malih posjednika i trgovaca, naraštaji njegovih predaka gradili su Juricane, selo župe Materada nadomak Umaga. Školovao se u Gorici i Kopru. U drugom poraću otac odlučuje s obitelji napustiti zemlju i otići u Italiju. Tomizza duboko proživljava iskustvo iskorjenjivanja, osjećaj podijeljenosti između «novog» i «starog» svijeta. Ponovno pokušava živjeti u tadašnjoj SFR Jugoslaviji. Pohađa Akademiju dramskih umjetnosti u Beogradu, radi kao redateljski asistent u Ljubljani na filmu *[[Trenutki odločitve]]* Františeka Čapa, prikazanog na Venecijanskom filmskom festivalu 1955. godine.

Međutim, poslije Londonskog sporazuma u trenutku kada Istra konačno prelazi pod SFR Jugoslavijom, Tomizza se odlučuje za trajno nastanjenje u Italiji. Zajedno s još nekih 200.000 izbjeglica, odlučuje se za odlazak u Italiju suočivši se sa sudbinom stranca u Trstu, gradu gdje započinje njegova pripovjedačka karijera. Svu bol i duboku zbunjenost prepušta papiru, rasvjetljava zapletenost misli i osjećaja. Od 1955. je živio stalno u talijanskom Trstu.

Godine 1962. je u Trstu režirao dramu *Vera Verk*, priča o samoubojstvu smještenom u 1930-im na istarskom Krasu. U tim godinama je oženio Lauru Levi, kćer muzikologa Vita Levi, iz kojeg braka je se 1965. rodila kći Franca Tomizza. Godine 1961. zapošljava se u tršćanskom lokalnom uredu RAI-a.

Nakon prvih narativnih proba, godine 1960. u Milanu je objavio roman *Materada* za nakladu Mondadori, računajući na pomoć glazbenika Giorgia Federica Ghedinija, koji je posredstvom Fernande Pivano uspio pridobiti Elia Vittorinija da pregleda rukopis. Kroz priču o porodici Kozlovich, roman oslikava istarski egzodus i lično životno iskustvo autora. Slijede tematski i stilski vrlo slični romani *La ragazza di Petrovia* (1963.) i *Il bosco di acacie* (1966), kasnije pretiskani zajedno sa prvim romanom u knjizi pod naslovom *La trilogia istriana* (Istarska trilogija, 1967).

Uspjeh na talijanskoj književnoj sceni dolazi 1977. godine sa romanom *La miglior vita*, objavljen za nakladu Rizzoli, u kojem razmatra etičke implikacije u ljudskim odnosima koristeći svjedočanstvo svećenika Martina Kružića. Romanu je dodijeljena nagrada Strega ispred romana *Gli dei torneranno* autora Carla Sgorlon i drugih u natjecaju. Njegovo životno književno djelo je 1979. proslavljeno Nagradom države Austrije za europsku književnost.

Umro je 21. maja 1999. u Trstu u svojoj 64. godini te je po njegovoj oporuci pokopan na groblju u Juricanima.

## Rad i djela

Opisujući rodnu Istru u svojim djelima Tomizza je uvijek zagovarao potrebu suživota i snošljivosti jednih prema drugima. Mirio je razne etničke i ljudske različitosti. 
*Materada* (1960.) je Tomizzin književni prvijenac. Iako u njoj opisuje mučno iskustvo egzodusa, ona je i topla priča i dnevnik sjećanja onih koji su otišli.
Slijedi *Djevojka iz Petrovije* (1963.) koja je drugi dio iste pustolovine, kasnije cjeline *Istarska trilogija* (1967.). Justina (Giustina), središnji lik ovog romana, ne uspijeva se snaći u novom gradu, kopni u potrazi za putom nemogućeg povratka.
*Bagremova šuma* (1966.) završni je roman *Istarske trilogije*. Izbjeglička sudbina suočena je s bespovratnim iskorjenjivanjem, a spas od goreg moguć je samo prihvaćanjem sudbine, prihvaćanjem zemlje.
Slijedi autobiografska trilogija: *Peto godišnje doba* (1965.), *Stablo snova* (1969.) i *Mirjamin grad* (1971.).
Romanom *Bolji život* (1977.) predstavio se kao povjesničar svog kraja. Mnogi ovo djelo smatraju njegovim najboljim uratkom.

Godine 1989. istarski nakladnik “Libar od grozda” iz Pule objavio mu je Odabrana djela na hrvatskom jeziku u 5 knjiga, u redakciji Alda Klimana.

Ostala djela:
* *Naopaki toranj* (1971.)
* *Zbirka kratkih priča i zapisa*
* *Kamo se vratiti* (1974.)
* *Prijateljstvo* (1980.)
* *Zlo dolazi sa Sjevera* (1984.)
* *Jučer, prije stotinu godina* (1985.)
* *Mladenci iz ulice Rossetti* (1986.)
* *Kad je Bog napustio crkvu* (1986.)
* *Mletačka nasljednica* (1988.)

### Romani i proza

* *Materada* (1960)
* *La ragazza di Petrovia* (1963) 
* *La quinta stagione* (1965)
* *Il bosco di acacie* (1966)
* *Trilogia istriana* (1967), trilogija sakuplja:
** *Materada*;
** *La ragazza di Petrovia*;
** *Il bosco di acacie*;
* *L'albero dei sogni* (1969)
* *La torre capovolta* (1971)
* *La città di Miriam* (1972)
* *Dove tornare* (1974)
* *Trick, storia di un cane* (1975) 
* *La miglior vita* (1977)
* *La pulce in gabbia* (1979)
* *L'amicizia* (1980)
* *La finzione di Maria*(1981)
* *Il male viene dal Nord* (1984)
* *Ieri, un secolo fa* (1985)
* *Gli sposi di via Rossetti* (1986)
* *Quando Dio uscì di chiesa* (1987)
* *Poi venne Cernobyl* (1989)
* *L'ereditiera veneziana* (1989)
* *Fughe incrociate* (1990)
* *M'identifico con la frontiera* (1990)
* *Destino di frontiera*, Genova 1992; libro-intervista.
* *I rapporti colpevoli* (1992)
* *Anche le pulci hanno la tosse* (1993)
* *L'abate Roys e il fatto innominabile* (1994)
* *Alle spalle di Trieste* (obj. 1995, napis. 1969-1994) 
* *Dal luogo del sequestro* (1996)
* *Franziska* (1997)
* *Nel chiaro della notte* (1999)
* *La casa col mandorlo* (obj. posmr. 2000)
* *La visitatrice* (obj. posmr. 2000) 
* *Il sogno dalmata* (obj. posmr. 2001)
* *Il gatto Martino* (obj. posmr. 2001)
* *Le mie estati letterarie. Lungo le tracce della memoria* (obj. posmr. 2001)
* *Adriatico e altre rotte* (obj. posmr. 2007)
* *La scoperta di Bild* (obj. posmr. 2010)

### Dramska djela
* *Vera Verk* (1963) 
**Ritorno a Sant'Elia* (1965)
* *La storia di Bertoldo* (1969) 
* *L'idealista* (1976)
**La finzione di Maria* (1981)
**Li homeni del mondo* / *Litanie eretiche* (1977-1987)

## Nagrade i priznanja

* 1965. Nagrada Selekcije Campiello, za roman *Peto godišnje doba* (*La quinta stagione*)
* 1969. Nagrada Viareggio, za roman *Stablo snova* (*L'albero dei sogni*)
* 1972. Nagradu *La Fiera Letteraria*, za roman *Mirjamin grad* (*La città di Miriam*) 
* 1974. Nagradu Selekcije Campiello, za roman *Kamo se vratiti* (*Dove tornare*)
* 1977. Nagradu Strega, za roman *Bolji život* (*La miglior vita*)
* 1979. Nagradu austrijske države za europsku književnost
* 1986. Nagrada Selekcije Campiello, za roman *Mladenci iz ulice Rossetti* (*Gli sposi di via Rossetti*)
* 1992. Nagrada Selekcije Campiello; Nagradu Boccaccio, za roman *I rapporti colpevoli*

## Tomizza i mi - susreti uz granicu

Svakog svibnja održava se znanstveni skup posvećen radu i djelu Fulvia Tomizze pod nazivom *Tomizza i mi – susreti uz granicu*. Umag, Koper i Trst domaćini su ovih susreta, prvi put održanih 2000. godine.

## Napomene

## Reference

## Bibliografija

*   S. v. Tuccini Giona: *Tomizza, Fulvio*,